Diari Oficial de la Generalitat Valenciana


Sumari del DOGV 8189, del 13-12-2017 (2017/11360)

Extracte de la Resolució d'1 de desembre de 2017, del director general d'Agricultura, Ramaderia i Pesca, per la qual es convoquen les ajudes a la millora de la competitivitat i sostenibilitat de les explotacions ramaderes per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11647


Data del document
:   01-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució d'1 de desembre de 2017, del director general d'Agricultura, Ramaderia i Pesca, per la qual es convoquen les ajudes a la millora de la competitivitat i sostenibilitat de les explotacions ramaderes per a l'exercici 2018. [2017/11104]  
BDNS (identif.): 374429  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran sol·licitar aquestes ajudes les persones titulars d'explotacions ramaderes de producció, reproducció i centres de concentració que radiquen el territori de la Comunitat Valenciana i estiguen inscrits en el Registre d'Explotacions Ramaderes creat per la Llei 6/2003, de 4 de març, de la Generalitat, de ramaderia de la Comunitat Valenciana, que complisquen el que disposen els articles 13 i 14 de la Llei 38/2003, de 17 de novembre, general de subvencions i que tinguen la consideració de pimes agràries dedicades a la producció primària, tal com es defineixen en l'annex I del Reglamente (UE) 702/2014, de la Comissió, de 25 de juny de 2014.  
  
Segon. Objecte  
Afavorir les inversions realitzades pels titulars de les explotacions ramaderes amb la finalitat de millora de la competitivitat i sostenibilitat de les explotacions per mitjà de les inversions classificades en l'article 6 de l'Ordre 12/2017, de 30 de març,  
  
Tercer. Base reguladora  
L'Ordre 12/2017, de 30 de març, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana (DOGV 8023).  
  
Quart. Quantia  
Import global màxim: 560.000,00 € que es correspon amb el 70 % de l'import de la línia pressupostària de l'any 2017.  
  
Cinqué. Termini presentació sol·licituds  
20 dies naturals comptats a partir de l'endemà de la publicació del present extracte de resolució en el Diari Oficial de la Generalitat Valenciana.  
  
València, 1 de desembre de 2017.- El director general d'Agricultura, Ramaderia i Pesca: Rogelio Llanes Ribas.